《秀野亭》
宋代·范端臣

不敢寻诗怕雨催，须知挈榼为春来。
天公未放阳乌出，坐客何妨笑脸开。
寒食花光犹照眼，乱山云气欲侵罍。
黄昏数点池南雨，似惜香尘逐马回。

作者简介：范端臣 （1116-1178）字元卿，号蒙斋，兰溪香溪（今浙江兰溪）人。自幼从叔父范浚学，千言成诵，过目不忘。诗书易理，备研其精；正草隶篆，皆造于妙，为范浚高第弟子。著有《蒙斋集》，包括诗集3 卷，文集20 卷行世。